Source: http://finance.gov.sk/Default.aspx?CatID=4837
Timestamp: 2018-04-21 13:44:31+00:00
Document Index: 4257266

Matched Legal Cases: ['§ 1', '§ 1', '§ 5', '§ 12', '§ 5', '§ 84', '§ 105', '§ 131', '§ 80', '§ 85', '§ 139']

Ministerstvo financií Slovenskej republiky - Zákon o štátnom rozpočte na rok 2006
Rozpočet verejnej sp ...
Zákon o štátnom rozp ...
Rozpočet verejnej správy na roky 2018 až 2020
Rozpočet verejnej správy na roky 2017 až 2019
Rozpočet verejnej správy na roky 2016 až 2018
Rozpočet verejnej správy na roky 2015 až 2017
Rozpočet verejnej správy na roky 2014 až 2016
Rozpočet verejnej správy na roky 2013 až 2015
Rozpočet verejnej správy na roky 2012 až 2014
Rozpočet verejnej správy na roky 2011 až 2013
Rozpočet verejnej správy na roky 2010 až 2012
Rozpočet verejnej správy na roky 2009 až 2011
Rozpočet verejnej správy na roky 2008 až 2010
Rozpočet verejnej správy na roky 2007 až 2009
Rozpočet verejnej správy na roky 2006 až 2008
Rozpočet verejnej správy na roky 2005 až 2007
Dotácie - archív
Zákon o štátnom rozpočte na rok 2006
aktualizované dňa: 12. 04. 2013
z 13. decembra 2005
o štátnom rozpočte na rok 2006
(1) Celkové príjmy štátneho rozpočtu na rok 2006 sa rozpočtujú sumou 272 717 033 000 Sk. Celkové výdavky štátneho rozpočtu na rok 2006 sa určujú sumou 330 185 133 000 Sk.
(2) Schodok štátneho rozpočtu na rok 2006 sa určuje sumou 57 468 100 000 Sk.
(3) Celkový prehľad príjmov štátneho rozpočtu a výdavkov štátneho rozpočtu na rok 2006 je uvedený v prílohe č. 1.
(4) Rozdelenie príjmov štátneho rozpočtu a výdavkov štátneho rozpočtu do jednotlivých kapitol štátneho rozpočtu na rok 2006 je uvedené v prílohách č. 2 a 3. Rozdelenie výdavkov na realizáciu programov vlády Slovenskej republiky (ďalej len „vláda“) je uvedené v prílohe č. 4.
(5) Zo štátneho rozpočtu sa v roku 2006 poskytujú do rozpočtov obcí a do rozpočtov vyšších územných celkov dotácie, ktorých prehľad je uvedený v prílohe č. 5 v celkovej sume 25 411 698 000 Sk; z toho do rozpočtov obcí 15 412 117 000 Sk a do rozpočtov vyšších územných celkov 9 999 581 000 Sk.
(6) Rezervy štátneho rozpočtu sa v roku 2006 rozpočtujú v celkovej sume 1 445 510 000 Sk; ich rozdelenie je uvedené v prílohe č. 6.
(1) Vláda alebo na základe jej splnomocnenia minister financií Slovenskej republiky môže v priebehu roka upraviť záväzné ukazovatele štátneho rozpočtu na rok 2006 uvedené v prílohách č. 2 až 6. Vláda vykonáva v roku 2006 úpravy v systemizácii v súlade s osobitným predpisom.1
(2) Úpravami podľa odseku 1 sa celkové výdavky štátneho rozpočtu na rok 2006 uvedené v § 1 ods. 1 môžu prekročiť najviac o 1 %, pričom sa nesmie zvýšiť schodok štátneho rozpočtu na rok 2006 podľa § 1 ods. 2.
Štátny príspevok poskytovaný poberateľovi hypotekárneho úveru z prostriedkov štátneho rozpočtu podľa osobitného predpisu2 sa na rok 2006 určuje vo výške 0 % ročne.
(1) Objem záväzkov štátu na splátky istín štátneho dlhu v roku 2006 je 152 645 412 000 Sk; ich prehľad a zdroje ich financovania na rok 2006 sú uvedené v prílohe č. 7.
(2) Vláda je oprávnená v roku 2006 prevziať úvery
a) od Svetovej banky na účely financovania projektu „Technická pomoc pri príprave projektu Leader“ do sumy
49 400 000 Sk,
b) od Európskej investičnej banky na účely financovania výstavby diaľnic D1 Sverepec - Vrtižer a D3 Hričovské
Podhradie - Žilina do sumy 4 300 000 000 Sk.
(1) Platové tarify3 sa v roku 2006 zvýšia o 5 % od 1. júla 2006.
(2) Stupnica platových taríf4 sa v roku 2006 zvýši o 6 % od 1. júla 2006.
(3) Funkčné platy príslušníkov Policajného zboru, Slovenskej informačnej služby, Zboru väzenskej a justičnej stráže, Železničnej polície, Národného bezpečnostného úradu a colníkov5 sa v roku 2006 zvýšia o 6 % od 1. júla 2006.
(4) Hodnostné platy profesionálnych vojakov6 sa v roku 2006 zvýšia o 0 %.
Prostriedky štátneho rozpočtu z roku 2004 nevyčerpané do 31. decembra 2005, odvedú subjekty, ktorým bolo povolené ministrom financií Slovenskej republiky v roku 2004 ich použitie aj v roku 2005, do príjmov štátneho rozpočtu najneskôr do 31. januára 2006.
1) § 5 ods. 3 zákona č. 200/1998 o štátnej službe colníkov a o zmene a doplnení niektorých ďalších zákonov v
znení zákona č. 251/2003 Z. z.
§ 12 ods. 9 a 10 zákona č. 312/2001 Z. z. o štátnej službe a o zmene a doplnení niektorých zákonov v znení
zákona č. 551/2003 Z. z.
§ 5 ods. 3 zákona č. 73/1998 Z. z. o štátnej službe príslušníkov Policajného zboru, Slovenskej informačnej
služby, Zboru väzenskej a justičnej stráže Slovenskej republiky a Železničnej polície v znení zákona č.
212/2003 Z. z.
2) § 84 zákona č. 483/2001 Z. z. o bankách a o zmene a doplnení niektorých zákonov v znení neskorších
3) § 105 zákona č. 312/2001 Z. z. v znení zákona č. 551/2003 Z. z.
4) § 131 zákona č. 315/2001 Z. z.
5) § 80 ods. 5 zákona č. 200/1998 Z. z. v znení neskorších predpisov.
§ 85 zákona č. 73/1998 Z. z. v znení neskorších predpisov.
6) § 139 ods. 4 zákona č. 346/2005 Z. z. o štátnej službe profesionálnych vojakov ozbrojených síl Slovenskej
republiky a o zmene a doplnení niektorých zákonov.